Diari Oficial de la Generalitat Valenciana


Sumari del DOGV 6169, del 21-12-2009 (2009/14497)

ORDE de 17 de diciembre de 2009, de la Conselleria de Solidaritat i Ciutadania, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2010.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6169

Data del DOGV
:   21-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14274


Data del document
:   17-12-2009

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * suport econòmic
    * migrant
    * ajuda pública
    * integració dels migrants
    * treballador migrant

ORDE de 17 de diciembre de 2009, de la Conselleria de Solidaritat i Ciutadania, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2010. [2009/14738]
L'Estatut d'Autonomia de la Comunitat Valenciana, en l'article 10.3, preveu com un dels àmbits primordials d'actuació de la Generalitat el dels drets i l'atenció social de les persones immigrants amb residència a la Comunitat Valenciana. L'esmentat mandat estatutari ha impulsat el Consell de la Generalitat a desenrotllar una intensa activitat normativa en este àmbit, que s'ha materialitzat en l'aprovació per les Corts de la Llei 15/2008, de 5 de desembre, de la Generalitat, d'Integració de les persones Immigrants en la Comunitat Valenciana, i en el desplegament posterior reglamentari de la referida llei a través del Decret 93/2009, de 10 de juliol, del Consell.
La Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana, establix com un dels fins de la integració la consecució de la plena incorporació de les persones immigrants al desenrotllament cultural, laboral, institucional i polític de la societat civil, contribuint així a l'eradicació de qualsevol classe de racisme o xenofòbia. L'esmentada declaració de principis ha d'anar necessàriament acompanyada d'una aportació financera que done suport a les actuacions que la societat civil efectua a favor de la integració social de les persones immigrants. A este respecte, l'article 5 de l'esmentat text legal preveu que les lleis anuals de pressupostos de la Generalitat inclouran partides específiques destinades a la dita finalitat.
El susdit suport financer troba acomodament al seu torn en el Pla director d'Immigració i Convivència 2008-2011, que constituïx el principal instrument de planificació del Consell per al desenrotllament i la implementació de les polítiques d'integració social de la població immigrant que pretén dur a terme en l'àmbit de la Comunitat Valenciana. Este Pla preveu un significatiu nombre de programes i mesures d'actuació que incidixen en els més diversos àmbits (acollida, laboral, educatiu, sanitari, jurídic?) a fi de donar una resposta integral, coordinada i transversal a les necessitats que presenten les persones immigrants en el seu procés d'acomodació i integració social en la societat valenciana.
En el marc d'este context normatiu i estratègic, per mitjà d'esta convocatòria d'ajudes es pretén, per tant, implicar el teixit associatiu valencià i, en particular, les nombroses associacions de persones immigrants i organitzacions socials de suport que treballen en l'àmbit de la integració social del col·lectiu immigrant, en la gestió i prestació de servicis destinats al dit col·lectiu, a fi de millorar la seua qualitat de vida i avançar en el procés de la seua integració social.
Per tant, de conformitat amb allò que s'ha establit per l'article 47.11 del Decret Legislatiu de 26 de juny de 1991, del Govern Valencià, pel que s'aprova el Text Refós de la Llei d'Hisenda Pública de la Generalitat Valenciana, i per la Llei 38/2003, de 17 de novembre, General de Subvencions, per raó de les atribucions que em conferix l'article 28 de la Llei 5/1983, de 30 de desembre, de Govern Valencià,
ORDENE
Primer
La Conselleria de Solidaritat i Ciutadania, dins dels límits pressupostaris aprovats per a l'esmentada finalitat, concedirà ajudes a entitats privades sense ànim de lucre per a la realització de projectes dirigits a la integració social de persones immigrants en l'exercici 2010, en les dos modalitats assenyalades a continuació:
Modalitat A. Programes de primera acollida, inserció sòciolaboral i mediació intercultural.
Modalitat B. Programes de sosteniment d'associacions de persones immigrants i organitzacions socials de suport i programes específics d'activitats de caràcter intercultural i d'integració social del citat col·lectiu en la societat d'acollida.
Segon
Esta convocatòria d'ajudes es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda.
El Projecte de Llei de Pressupostos de la Generalitat per a l'exercici 2010 preveu l'existència de sengles línies de subvenció en l'aplicació pressupostària 91.14.77.437.33.2, destinades a les finalitats esmentades, amb les dotacions que s'especifiquen a continuació:
- Les ajudes per a la modalitat A se satisfaran a càrrec de la línia de subvenció T7672000, amb una dotació de 2.210.000 euros.
- Les ajudes per a la modalitat B se satisfaran a càrrec de la línia de subvenció T7674000, amb una dotació de 600.000 euros.
No obstant això, l'import global màxim de les ajudes convocades per esta orde quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat que resulte aprovada per a l'exercici 2010.
Una vegada aprovada i publicada l'esmentada llei de pressupostos, per orde del conseller de Solidaritat i Ciutadania es donarà publicitat a les línies pressupostàries concretes i als imports globals màxims definitius destinats a la concessió de les ajudes previstes en estaconvocatòria, en el cas que els dits imports diferisquen de les dotacions que per a les esmentades línies figuren en els paràgrafs anteriors.
Tercer
Esta convocatòria, de conformitat amb l'article 3.4 del Decret 147/2007, de 7 de setembre, del Consell (DOCV núm. 5596, d'11 de setembre), pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no necessita notificació a la Comissió Europea per no ser-li d'aplicació l'article 87.1 del Tractat CE, al no suposar avantatge econòmic, ja que les entitats a les quals van dirigides les ajudes no exercixen activitats econòmiques en les quals poden oferir béns o servicis en el mercat, ni afectar els intercanvis comercials entre els estats membres.
Quart
S'aproven les bases per les quals es regix esta convocatòria, incloses com a annex I d'esta orde, el model de sol·licitud, inclòs com a annex II, i la resta d'annexos.
DISPOSICIONS FINALS
Primera
Es delega en la Direcció General d'Immigració la resolució dels expedients de reintegrament de subvencions que puguen resultar pertinents en execució d'esta orde. Així mateix, se li autoritza per a dictar les resolucions i instruccions necessàries per al desplegament i execució d'esta orde.
Segona
En tot allò que no regula esta orde, caldrà ajustar-se al que disposa el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Tercera
Esta orde entrarà en vigor l'endemà de la seua publicació en el Diari Oficial de la Comunitat Valenciana.
Quarta
De conformitat amb allò establit pels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, esta orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
A. El recurs de reposició haurà d'interposar-se davant del conseller de Solidaritat i Ciutadania en el termini d'un mes comptador de la seua publicació.
B. El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de la seua publicació.
València, 17 de diciembre de 2009.- El conseller de Solidaritat i Ciutadania: Rafael Blasco Castany.
ANNEX I
Bases de la convocatòria d'ajudes destinades a la realització de projectes dirigits a la integració social de persones immigrants per a l'exercici 2010
Primera. Objecte de la subvenció
1. Les ajudes s'atorgaran en concepte de subvenció a fi de contribuir al finançament dels gastos corrents derivats de la realització de projectes d'integració social de persones immigrants, realitzats per entitats privades sense ànim de lucre que desenrotllen la seua activitat a la Comunitat Valenciana, i que s'enquadren en algun dels programes previstos en l'apartat següent.
2. Podran ser objecte de subvenció els projectes d'integració social de persones immigrants que s'emmarquen en algun dels programes pertanyents a una de les dos modalitats que a continuació s'indiquen:
Modalitat A. Programes de primera acollida, inserció sòciolaboral i mediació intercultural:
A.1. Acollida integral, incloent-hi allotjament i manutenció.
- Programes d'acollida integral, incloent-hi servicis d'allotjament i manutenció, per a l'atenció de les necessitats bàsiques i de suport a la integració de persones immigrants que es troben en situació de vulnerabilitat o risc d'exclusió social. Els susdits programes podran incorporar addicionalment un altre tipus de servicis d'acompanyament (informació, orientació, assessorament?).
A.2. Primera acollida i acompanyament, inserció sòciolaboral i mediació intercultural.
Podran ser finançats en este epígraf els programes següents:
- Programes de primera atenció, informació, orientació, assessorament i derivació, si escau, a recursos normalitzats.
- Programes d'inserció sòciolaboral. Els dits programes podran consistir en l'exercici d'activitats de capacitació i formació prèvia, orientació laboral, formació professional ocupacional, suport a l'autoocupació, suport i acompanyament en la busca d'ocupació o la realització de pràctiques laborals en empreses, sempre que el seu objectiu es dirigisca a l'obtenció o manteniment de l'ocupació de les persones immigrants. Els esmentats programes hauran d'anar dirigits exclusivament o majoritàriament per a persones immigrants.
- Programes que promoguen la mediació intercultural en els distints àmbits socials.
A.3. Intervenció social amb població immigrant a través d'un sistema de treball en xarxa.
S'inclouran en este epígraf aquells projectes d'intervenció social amb persones immigrants que adopten un sistema de treball en xarxa en el qual diverses entitats adopten de forma coordinada i complementària l'atenció social de les necessitats este col·lectiu. No obstant això, la concessió de subvenció s'entendrà realitzada, en tot cas, a aquella entitat de la xarxa que faja sigut designada com a coordinadora en el formulari de sol·licitud, que serà la responsable de la justificació dels fons que eventualment puguen ser-li concedits.
Modalitat B. Programes de sosteniment d'associacions de persones immigrants i organitzacions socials de suport i programes específics d'activitats de caràcter intercultural i d'integració social del citat col·lectiu en la societat d'acollida.
Podran ser finançats a través d'esta modalitat els programes següents:
a) Programes de manteniment de les estructures bàsiques de les entitats, considerant-se com a tals els gastos de personal i els gastos corrents de béns i servicis, que possibiliten el funcionament i activitats habituals de l'entitat.
b) Programes de foment de la interculturalitat i de l'acceptació de la diversitat en l'entorn social.
c) Programes que afavorisquen l'accés, participació i implicació de les dones immigrants en tots els àmbits de la vida social.
d) Programes de sensibilització i lluita contra el racisme i la xenofòbia.
e) Programes de promoció de la no discriminació i igualtat de tracte de les persones immigrants en diversos àmbits (laboral, educatiu, social?).
3. Els projectes objecte de finançament hauran de ser executats a la Comunitat Valenciana durant l'exercici 2010.
Segona. Sol·licitants i requisits
1. Podran sol·licitar les ajudes aquelles entitats privades sense ànim de lucre que complisquen els requisits següents:
a) Realitzar les activitats objecte d'esta convocatòria a la Comunitat Valenciana.
b) Estar legalment constituïdes i inscrites en el registre administratiu que en funció de la seua naturalesa jurídica li corresponga.
c) Presentar un projecte enquadrat en algun dels programes assenyalats en l'apartat 2 de la base primera d'esta convocatòria.
d) Estar al corrent del compliment de les seues obligacions tributàries i davant de la Seguretat Social.
e) No concórrer en elles cap de les circumstàncies establides en l'article 13.2 i 13.3 de la Llei 38/2003, de 17 de novembre, General de Subvencions.
2. No podran obtindre la condició de beneficiaris d'estes subvencions i, per tant, quedaran excloses de la convocatòria, les entitats en les quals concórreguen alguna de les circumstàncies següents:
a) Aquelles entitats el projecte de les quals no s'emmarque en algun dels programes establits en l'apartat 2 de la base primera d'esta orde i, per tant, no s'ajuste a la finalitat d'esta convocatòria.
b) Aquelles entitats que presenten un projecte el contingut no aconseguisca la puntuació mínima establida, si és el cas, per la Comissió Avaluadora a la qual fa referència la base sisena d'esta convocatòria.
c) Aquelles entitats per a les quals s'haja previst una subvenció nominativa en l'annex de transferències corrents del programa 313.50 "Integració de la Immigració" de la Llei de Pressupostos de la Generalitat per a l'exercici 2010 per al seu sosteniment o el desenrotllament de programes dirigits a persones immigrants. No obstant això, podran ser eximides d'este criteri d'exclusió les entitats següents:
- Aquelles amb què la Conselleria de Solidaritat i Ciutadania subscriga convenis de col·laboració per al finançament d'actuacions d'acollida i integració de persones immigrants basant-se en els crèdits assignats a la Comunitat Valenciana pel Ministeri de Treball i Immigració per a la gestió del Fons de Suport a l'Acollida i la Integració d'Immigrants i al Reforç Educatiu 2010, quan les esmentades entitats participen en esta convocatòria per mitjà de la presentació de projectes emmarcats en l'epígraf A.3 de l'apartat 2 de la base primera d'esta orde.
- Aquelles que disposen d'assignació nominativa en el referit programa pressupostari per al desenrotllament del Programa de Comprensió de la Societat Valenciana Escoles d'Acollida.
3. Les entitats sol·licitants podran participar en esta convocatòria únicament per una de les modalitats previstes en l'apartat 2 de la base primera, resultant incompatible la participació en ambdós.
Tercera. Formalització de sol·licituds i terminis
1. Les sol·licituds es formalitzaran segons el model que s'acompanya, com a annex II, a esta convocatòria i aniran dirigides a la Direcció General d'Immigració de la Conselleria de Solidaritat i Ciutadania. Estos models de sol·licitud estan a disposició dels interessats en el Portal de la Generalitat (www.gva.es) accedint als apartats "Guia Prop"-"Tràmits i Servicis".
2. Les sol·licituds, juntament amb els annexos i la documentació, hauran d'estar degudament formalitzades i subscrites per qui exercisca la representació de l'entitat i podran presentar-se en el Registre de la Conselleria de Solidaritat i Ciutadania, situat a la Plaça de Sant Nicolau, 2 de València (CP 46004) o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
La sol·licitud també podrà presentar-se per via telemàtica en el Portal de la Generalitat (www.gva.es) accedint als apartats "Administració Online" - "Guia Prop".
En cas d'enviament per correu certificat, la presentació de la documentació en la corresponent oficina de correus ha d'efectuar-se en sobre obert a fi que l'exemplar destinat a la Conselleria de Solidaritat i Ciutadania siga segellat i datat abans de ser certificat, de conformitat amb l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals (BOE núm. 313, de 31 de desembre).
3. El termini per a la presentació de les sol·licituds finalitzará el dia 29 de gener de 2010. L'incompliment del dit termini determinarà automàticament l'exclusió de la convocatòria.
Quarta. Documentació
1. Cada entitat haurà de presentar una única sol·licitud, d'acord amb el model que s'adjunta com a annex II a esta orde, optant per la seua participació en la convocatòria per una de les dos modalitats que s'indiquen en l'apartat 2 de la base primera.
En el cas de participació per la modalitat A, podrà presentar un màxim de dos projectes, cada un d'ells que puga ser adscrit a un diferent dels epígrafs A.1, A.2 i A.3. Per a cada projecte haurà de ser emplenada la corresponent fitxa tècnica, segons el model que s'adjunta com a annex III a esta orde.
En el cas de participació per la modalitat B, podrà presentar un únic projecte en el qual podran figurar actuacions que puguen ser adscrites a un o més dels programes que es preveuen per a l'esmentada modalitat.
2. La sol·licitud haurà d'anar acompanyada de la documentació següent:
a) Una fitxa tècnica, segons el model que s'acompanya com a annex III, per a cada projecte presentat, que arreplegarà les dades essencials del projecte per al qual se sol·licita subvenció.
b) Una programació per cada projecte presentat a l'empara d'esta convocatòria, que permeta ampliar la informació reflectida en la fitxa tècnica. La susdita programació haurà de contindre, a l'efecte de la seua valoració, informació detallada sobre els punts següents:
- Presentació de l'entitat sol·licitant, que detalle almenys els aspectes següents: implantació a la Comunitat Valenciana, nombre de socis o persones adscrites, forma d'accés al recurs, grau d'especialització de l'entitat en l'atenció al col·lectiu d'immigrants, estructura i capacitat de gestió, promoció de la participació social i participació de voluntariat en el desenrotllament dels programes, així com experiència de l'entitat en la realització dels programes sol·licitats.
- Justificació de l'adscripció del projecte presentat a una de les modalitats (A o B) i algun dels programes previstos en l'apartat 2 de la base primera d'esta orde.
- Avaluació de les necessitats socials que justifiquen els objectius del projecte.
- Àmbit territorial en què s'executarà el projecte i els seus objectius.
- Previsió del nombre de persones beneficiàries del projecte durant el període de la seua execució.
- Termini d'execució del projecte, descripció de les actuacions a realitzar i la seua temporalització.
- Horari setmanal d'atenció del recurs amb indicació del règim horari i dies d'atenció.
- Recursos humans amb què dispose l'entitat per a l'execució del projecte, amb indicació del perfil professional i l'existència o no de vinculació jurídicolaboral.
- Pressupost de gastos derivat de l'execució del projecte, desglossat per conceptes, diferenciant el gasto corrent del d'inversió, si és el cas.
- Existència d'altres fonts de finançament públic o privades associades al projecte o cofinançament del projecte per la mateixa entitat sol·licitant.
- Previsió d'indicadors de seguiment i avaluació de les activitats que cal realitzar en l'execució del projecte.
- Projectes subvencionats en l'exercici anterior que coincidisquen en l'objecte amb els sol·licitats en esta convocatòria.
- En el cas de projectes presentats per l'epígraf A.3 de l'apartat 2 de la base primera d'esta orde, entitats que coparticipen amb l'entitat coordinadora sol·licitant en el desenrotllament del projecte, amb indicació de les funcions i actuacions a exercir per cada un dels components de la xarxa i del sistema d'organització interna i d'avaluació de resultats previst.
Addicionalment, els projectes que s'adscriguen en la modalitat A al programa ressenyat amb l'epígraf A.1 (Acollida integral, incloent-hi allotjament i manutenció), hauran de fer constar també:
- Nombre de places d'allotjament oferides per a persones immigrants.
- Temps mitjà estimat d'estada temporal.
- Informació sobre l'adreça dels recursos on es preste el servici d'allotjament, així com sobre el sistema de gestió del servici (gestió directa de les places o concertada amb tercers).
- Perfil dels usuaris: atenció a col·lectius d'especial vulnerabilitat. Criteris de selecció dels usuaris, si és el cas, per part de l'entitat.
- Règim de funcionament del servici: horaris, drets i deures dels usuaris, copagament dels usuaris, etc.
- Indicació, si és el cas, dels servicis addicionals oferits als usuaris juntament amb l'allotjament i manutenció (subministrament de material o ajudes econòmiques per a la cobertura de necessitats bàsiques, informació, orientació i assessorament, derivació a altres recursos socials, formació, etc.)
Aquelles dades o extrems dels previstos anteriorment que no hagen sigut aportats en la corresponent fitxa tècnica o programació del projecte no podran ser tinguts en compte a l'efecte de la seua valoració.
c) Fotocòpia compulsada de la Targeta de Persones Jurídiques i entitats en general, que conste el CIF de l'entitat sol·licitant.
d) Fotocòpia compulsada del DNI o, si és el cas, NIE o passaport del representant legal de l'entitat.
e) Fotocòpia compulsada de la documentació acreditativa de la capacitat del signatari de la sol·licitud per a representar a l'entitat (escriptura d'apoderament o certificació de l'acord de l'òrgan de govern de l'entitat que faculte el representant legal per a subscriure la sol·licitud).
f) Fotocòpia compulsada dels estatuts vigents de l'entitat.
g) Fotocòpia compulsada del document acreditatiu de la inscripció de l'entitat en el registre administratiu que per la seua naturalesa jurídica li corresponga (associacions, fundacions o entitats religioses).
h) En el cas de projectes presentats per l'epígraf A.3 de l'apartat 2 de la base primera d'esta orde, certificat del representant legal de cada entitat coparticipant en el projecte, segons el model que s'adjunta com a annex IV a esta convocatòria, que comprometa la seua participació en el projecte i que accepte la coordinació i la seua gestió per part de l'entitat sol·licitant.
i) Fitxa de manteniment de tercers degudament emplenada, segons el model que s'adjunta com a annex V a esta convocatòria, en el cas que s'inicie la seua relació amb l'administració de la Generalitat Valenciana o quan es tracte d'una nova domiciliació bancària que no li conste a l'òrgan concedent.
3. La presentació de la sol·licitud d'esta convocatòria permet l'autorització de l'entitat sol·licitant perquè la Direcció General d'Immigració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en este cas el sol·licitant no haurà d'aportar les corresponents certificacions. La Direcció General d'Immigració es reserva el dret de requerir al sol·licitant si la informació obtinguda presenta alguna incidència.
No obstant això, la no autorització en l'imprés de sol·licitud d'esta convocatòria o la denegació de l'esmentada autorització en un moment posterior, que haurà de realitzar-se pel sol·licitant per mitjà de comunicació expressa i escrita en este sentit, comportarà que el sol·licitant haja d'aportar, juntament amb la sol·licitud, els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions tributàries i amb la Seguretat Social.
Cinquena. Ordenació i instrucció del procediment.
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si darrere de la recepció de la instància i la documentació adjunta s'observara que falten documents o dades essencials per a la resolució de l'expedient, la Direcció General d'Immigració requerirà, per correu certificat i amb justificant de recepció, a l'entitat sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que, si no ho fera, li'ls tindrà per desistits de la seua sol·licitud. La declaració de l'esmentat desistiment es realitzarà en la resolució de la convocatòria a la qual fa referència la base huitena d'esta orde.
2. La concessió de les subvencions es realitzarà per mitjà del procediment de concurrència competitiva a la qual es referixen l'article 22.1 de la Llei 38/2003, de 17 de novembre, General de Subvencions i l'article 55.1 del Reial Decret 887/2006, de 21 de juliol, d'acord amb els criteris de valoració fixats en estes bases.
L'òrgan encarregat de l'ordenació i instrucció del procediment serà la Direcció General d'Immigració que, d'ofici, acordarà totes les actuacions necessàries per a la determinació, coneixement i comprovació de les dades en per raó de les quals ha de pronunciar-se resolució.
Sisena. Comissió avaluadora.
1. L'examen i valoració dels expedients presentats, així com la consegüent proposta de concessió i denegació de les ajudes, correspondrà a una comissió composta per:
- President: El director/a General d'Immigració o persona que el substituïsca.
- Vocals:
- La secretària general Administrativa de la Conselleria de Solidaritat i Ciutadania o persona que la substituïsca.
- El cap d'Àrea d'Immigració o persona que el substituïsca.
- Dos tècnics/es designats/des per la Direcció General d'Immigració entre el seu personal, un dels quals realitzarà les funcions de secretari/a de la comissió, amb veu i vot.
2. En allò no previst en el punt anterior, la comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
3. Es faculta a la comissió avaluadora per a fixar, si és el cas, en funció del nombre de projectes presentats en cada una de les modalitats (A o B) i epígrafs previstos en l'apartat 2 de la base primera de l'annex d'esta convocatòria i d'acord amb les disponibilitats pressupostàries que finalment es fixen per a esta, els punts següents:
a) La possibilitat d'establir una puntuació mínima, per a la concessió de subvencions, en cada una de les modalitats (A o B) i, si és el cas, en els corresponents epígrafs previstos en l'apartat 2 de la base primera d'esta orde.
b) La distribució dels crèdits de la modalitat a entre els tres epígrafs inclosos en ella dins dels rangs assenyalats a continuació:
- Fins a un màxim del 60% del crèdit de la dita modalitat, per als programes inclosos en l'epígraf A.1.
- Fins a un màxim del 45% del crèdit de la dita modalitat, per als programes inclosos en l'epígraf A.2.
- Fins a un màxim del 10% del crèdit de la dita modalitat, per als programes inclosos en l'epígraf A.3.
Setena. Criteris de valoració i procediment d'assignació.
1. La comissió avaluadora descrita en la base anterior efectuarà la valoració dels projectes presentats tenint en compte els criteris següents:
a) Programes subvencionats en l'exercici anterior en els quals siga convenient la seua continuïtat per raons socials i d'eficàcia, valorant-se especialment a aquelles entitats amb els que la conselleria competent en matèria d'integració dels immigrants ha mantingut convenis de col·laboració i finançament en l'exercici anterior per al desenrotllament de programes d'integració social de persones immigrants: fins a 20 punts.
b) Especialització de l'entitat sol·licitant en l'atenció al col·lectiu d'immigrants o bé constitució com a associació del mateix col·lectiu mencionat: fins a 15 punts.
c) Avaluació de les necessitats socials que justifiquen els objectius del projecte: fins a 12 punts.
d) Àmbit territorial d'execució i desenrotllament del projecte: fins a 6 punts.
e) Nombre de persones beneficiàries del projecte: fins a 4 punts.
f) Període d'execució del projecte: fins a 6 punts.
g) Horari setmanal d'atenció del recurs (règim horari i dies de prestació): fins a 6 punts.
h) Perfil professional dels recursos humans afectes a l'execució del projecte i vinculació jurídicolaboral amb l'entitat: fins a 10 punts.
i) Previsió de mecanismes de seguiment i avaluació del projecte: fins a 6 punts.
j) Qualitat i coherència del contingut tècnic del projecte: fins a 15 punts.
En el cas dels projectes presentats a l'epígraf A.1 (Acollida integral, incloent-hi allotjament i manutenció), no seran objecte de valoració els apartats e) i g) assenyalats en el paràgraf anterior i es valoraran addicionalment els criteris següents:
a) Acreditació de la ubicació del dispositiu d'allotjament: fins a 4 punts.
b) Servicis, diferents de l'allotjament, que oferix el projecte a la població immigrant atesa: fins a 14 punts.
c) Règim de gratuïtat del servici: fins a 5 punts.
d) Perfil dels usuaris del dispositiu d'allotjament, en raó a la seua condició d'alta vulnerabilitat o risc d'exclusió social: fins a 5 punts.
e) Nombre de places d'allotjament posades a disposició per a persones immigrants: fins a 10 punts.
f) Sistema de gestió del servici d'allotjament (directa o concertada amb tercers): fins a 12 punts.
g) Període mitjà estimat d'estada dels usuaris en el servici: fins a 4 punts.
h) Mitjana anual d'ocupació de les places en l'exercici anterior, si és el cas: fins a 6 punts.
2. Les dotacions pressupostàries de la convocatòria per a cada modalitat es distribuiran entre les entitats sol·licitants de forma separada per a cada una d'elles i, en el cas de la modalitat A, també de forma independent per a cada un dels epígrafs previstos en l'apartat 2 de la base primera d'esta orde, sempre que reunisquen els requisits fixats en la convocatòria i que aconseguisquen la puntuació mínima que, si és el cas, puga establir la comissió avaluadora d'acord amb el que preveu l'apartat 3.a) de la base sisena d'esta orde.
3. S'establixen els següents imports màxims de subvenció per als projectes presentats en cada un dels epígrafs previstos en la modalitat A, així com els imports màxims de subvenció en la modalitat B:
- Modalitat A:
- Epígraf A.1: 60.000 euros.
- Epígraf A.2: 30.000 euros.
- Epígraf A.3: 25.000 euros.
- Modalitat B: 15.000 euros.
4. El procediment d'assignació serà l'assenyalat a continuació, realitzant-se de forma independent per a cada una de les modalitats o epígrafs indicats:
a) L'aplicació dels criteris de valoració assenyalats en l'apartat 1 d'esta base determinarà la puntuació final obtinguda per cada entitat sol·licitant, així com la puntuació global obtinguda pel conjunt d'entitats beneficiàries en cada modalitat o epígraf dels previstos en l'apartat 2 de la base primera d'esta convocatòria.
b) El quocient entre la dotació pressupostària assignada finalment a cada epígraf o modalitat, d'acord amb la previsió continguda en l'apartat 3.b) de la base sisena d'esta orde, i la puntuació global obtinguda pel conjunt de les entitats beneficiàries en l'esmentat epígraf/modalitat determinarà el valor/punt.
c) L'import assignat a cada entitat beneficiària en el respectiu epígraf o modalitat serà el resultant de multiplicar el nombre de punts obtingut per la susdita entitat pel valor/punt calculat d'acord amb el que disposa el paràgraf anterior.
d) En cap cas, la subvenció concedida per projecte podrà ser superior a l'import sol·licitat per l'entitat en el model d'instància ni a l'import màxim de subvenció per projecte establit per a cada epígraf o modalitat en l'apartat 3 d'esta base. En conseqüència, si com a resultat del procés d'assignació descrit en els apartats anteriors es donara tal circumstància en algun projecte, se li assignaria el menor import dels dos citats, i es distribuiria l'excés obtingut de la primera assignació entre la resta de projectes del mateix epígraf o modalitat en assignacions successives basades en el mateix procediment assenyalat en este apartat.
Huitena. Resolució de la convocatòria.
1. Una vegada realitzada la proposta de la comissió avaluadora sobre l'adjudicació de quantitats i la denegació de la subvenció a les entitats que no complisquen els requisits previstos en la base segona d'esta orde, el conseller de Solidaritat i Ciutadania resoldrà la esta convocatòria.
En tot cas, la denegació de la subvenció ha de ser motivada i les raons es faran constar en la indicada resolució.
2. La resolució a la qual fa referència esta base ha de ser dictada i publicada en el termini màxim de sis mesos comptadors des de la data de finalització del termini de presentació de sol·licituds d'esta convocatòria. En el cas que transcorregut este termini no s'haja dictat una cap resolució, les sol·licituds presentades es consideraran desestimades, de conformitat amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
L'esmentada resolució serà publicada en el Diari Oficial de la Comunitat Valenciana, d'acord amb el que establix l'article 18 de la Llei General de Subvencions.
Novena. Obligacions dels beneficiaris
Les entitats beneficiàries de la subvenció hauran de complir les obligacions següents:
a) Realitzar l'activitat que fonamenta la concessió de la subvenció, executant el projecte objecte de subvenció en l'exercici 2010.
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.
c) Conservar els documents justificatius de l'aplicació dels fons rebuts inclosos els documents electrònics, sempre que puguen ser objecte de les actuacions de comprovació i control.
d) Sotmetre's a les actuacions de comprovació i control financer que corresponen a la Intervenció General en relació amb la subvenció concedida, així com a les actuacions de comprovació a efectuar per la Conselleria de Solidaritat i Ciutadania en relació amb l'objecte i el destí de l'ajuda concedida.
e) Comunicar a la Conselleria de Solidaritat i Ciutadania, a través de la Direcció General d'Immigració, l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en esta convocatòria. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Justificar davant de la Direcció General d'Immigració l'ajuda en els termes i terminis previstos en esta orde.
g) Donar a conéixer de manera inequívoca que es tracta d'una acció subvencionada per la Generalitat a través de la Conselleria de Solidaritat i Ciutadania. A este efecte hauran d'incorporar en tot el material imprés que es derive de les activitats objecte d'esta orde el logotip de la Conselleria de Solidaritat i Ciutadania, que serà facilitat a les entitats beneficiàries per la Direcció General d'Immigració.
h) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions i en la base dotze d'esta orde.
i) Trobar-se al corrent en el compliment de les seues obligacions tributàries i davant de la Seguretat Social, havent d'acreditar l'esmentat extrem amb anterioritat a què es dicte la proposta de resolució de concessió d'esta convocatòria, així com en els processos de justificació de l'ajuda concedida, en cas de no haver atorgat l'autorització a què fa referència l'apartat 3 de la base quarta d'esta convocatòria.
j) Acreditar per mitjà de declaració responsable no estar inclòs en les prohibicions per a obtindre la condició de beneficiària de subvencions assenyalades en l'article 13 de la Llei 38/2003, General de Subvencions, i poder utilitzar a este efecte la declaració continguda en el model de sol·licitud de la convocatòria (annex II).
k) En el cas d'ajudes concedides per a programes d'allotjament i manutenció de persones immigrants, comunicar a la Direcció General d'Immigració les dades referides al nivell d'ocupació de les places objecte de subvenció amb una periodicitat quinzenal.
l) Totes les altres obligacions que establix l'article 14 de la Llei 38/2003, General de Subvencions.
Deu. Règim de pagament de la subvenció
1. Llevat que la legislació de la Generalitat permeta un règim de lliurament de transferències corrents distint, el pagament de les ajudes i subvencions previstes en esta orde se subjectarà al que disposa l'article 47 bis del Text Refós de la Llei d'Hisenda Pública de la Generalitat Valenciana, establint-se el règim següent:
a) S'anticiparà un 40% de l'import de la subvenció, després de la seua concessió.
b) La resta es lliurarà després de la justificació pel beneficiari del compliment de la totalitat de l'objecte de la subvenció atorgada.
La resolució de concessió de les ajudes fixarà finalment, en el cas que la legislació de la Generalitat establisca un règim de lliurament de transferències corrents diferent del previst en el paràgraf anterior, el règim de pagament de les ajudes a què haja de subjectar-se esta convocatòria.
2. Als beneficiaris de les ajudes concedides a l'empara d'esta orde no li serà exigida la constitució de garantia per la concessió de les bestretes de subvenció previstes en l'apartat anterior, en la seua condició d'entitats sense ànim de lucre, sempre que l'import de l'ajuda concedida no excedisca de 90.151,82 euros en el cas de finançar un sol programa, 150.253,03 euros en el cas de finançar dos programes o 210.354,24 euros en el cas de tres o més programes d'actuació, d'acord amb el que disposa el paràgraf segon de l'apartat 3.A), apartat b) de l'article 47 bis del Text Refós de la Llei d'Hisenda Pública de la Generalitat Valenciana.
En el cas que se superaren els dits imports, l'entitat beneficiària haurà de constituir garantia, davant de la Direcció Territorial d'Economia i Hisenda de la província respectiva, per l'import objecte de bestreta, per mitjà d'aval bancari o pòlissa d'assegurança càrrec de qualsevol entitat oficialment reconeguda, especificant com a beneficiària d'esta garantia a la Direcció General d'Immigració.
Onze. Justificació de la subvenció
1. La justificació de la subvenció concedida per part de les entitats beneficiàries es realitzarà per mitjà de la presentació, davant de la Direcció General d'Immigració, de documentació de caràcter econòmic justificativa de l'import concedit i d'una memòria tècnica relativa a l'actuació subvencionada.
2. La documentació de caràcter econòmic que cal presentar haurà de justificar els gastos corrents ocasionats en l'aplicació del programa subvencionat i contindrà:
a) Una relació detallada dels gastos ocasionats pel projecte objecte de subvenció, amb identificació del creditor i del concepte de gasto, import, data d'emissió i relació amb el projecte subvencionat.
b) Les factures o documents de valor probatori equivalent acreditatius dels gastos incorporats en la relació anterior, per mitjà de la presentació d'originals o fotocòpies compulsades. Estes hauran de reunir els requisits arreplegats en el Reial Decret 1496/2003, de 28 de novembre (BOE núm. 286, de 29 de novembre), pel qual s'aprova el Reglament pel qual es regulen les obligacions de facturació i es modifica el Reglament de l'Impost sobre el Valor Afegit.
3. La memòria tècnica o descriptiva de l'execució dels programes subvencionats haurà de permetre conéixer el nombre de beneficiaris del programa, les actuacions realitzades, el grau de compliment dels objectius proposats, els materials i la metodologia emprada i totes les altres dades que es consideren de rellevància. L'esmentada memòria es realitzarà d'acord amb les instruccions i annexos que seran proporcionats a les entitats beneficiàries per la Direcció General d'Immigració, havent de ser remesa també en suport informàtic.
4. El termini màxim per a la justificació de la totalitat del gasto anual objecte de subvenció i la presentació de la memòria tècnica finalitzarà el 29 d'octubre del 2010, moment a partir del qual es procedirà a la seua liquidació, de la qual podrà derivar-se una regularització, que implicarà l'exigència de reintegrament dels imports indegudament percebuts, en el cas que la justificació fóra insuficient.
5. Els gastos que cal justificar hauran de correspondre's amb els continguts dels projectes objecte de subvenció, i no seran admissibles gastos d'actuacions que no estiguen específicament previstos en la seua descripció . D'acord amb el que preveu l'article 31.2 de la Llei 38/2003, de 17 de novembre, General de Subvencions, es considerarà gasto realitzat, amb caràcter general, el que ha sigut efectivament pagat amb anterioritat a la finalització del període de justificació. No obstant això, a l'efecte d'esta convocatòria podrà ser considerat també gasto realitzat i conseqüentment justificable el relatiu a les retribucions meritades en concepte de personal laboral contractat per al desenrotllament del projecte en els mesos de novembre i desembre del 2010.
6. En aquells gastos subjectes a la normativa reguladora de l'Impost sobre la Renda de les Persones Físiques, haurà de ser aportada la documentació justificativa de la retenció i ingrés en l'Agència Estatal d'Administració Tributària de les quantitats corresponents per rendiments del treball, rendiments d'activitats econòmiques o per rendiments procedents de l'arrendament o subarrendament d'immobles urbans.
Així mateix, en la justificació de les retribucions de personal laboral contractat, juntament amb els corresponents fulls de salaris, hauran d'acompanyar-se els preceptius documents de cotització a la Seguretat Social, així com l'ingrés de les cotitzacions en la Tresoreria General de la Seguretat Social.
Dotze. Causes i procediment de reintegrament.
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
2. En cap cas, l'import de la subvenció podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que ha de desenrotllar el beneficiari. En este supòsit, procedirà el reintegrament de l'excés obtingut sobre el cost de l'activitat subvencionada, així com l'exigència de l'interés de demora corresponent.
3. D'acord amb allò que s'ha establit per l'article 37 de la Llei 38/2003, de 17 de novembre, General de Subvencions, procedirà el reintegrament per part del beneficiari de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde el reintegrament, en els casos següents:
a) Obtenció de la subvenció falsejant-ne les condicions requerides o ocultant aquelles que hagueren impedit la dita obtenció.
b) Incompliment total o parcial de l'objectiu, de l'activitat, del projecte o la no adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la Llei General de Subvencions, i en el termini assenyalat en la base onze d'esta orde.
d) Incompliment de l'obligació d'adoptar les mesures de difusió contingudes en l'apartat g) de la base novena d'esta orde.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ocupació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualssevol administració o ens públics o privats, nacionals, de la Unió Europea o d'organismes internacionals.
f) Incompliment de qualssevol de les condicions i obligacions imposades als beneficiaris amb motiu de la concessió de la subvenció que s'assenyalen en la base novena d'esta orde.
g) En els altres supòsits previstos en la normativa reguladora d'esta subvenció.
4. El procediment de reintegrament de les quantitats indegudament percebudes l'iniciarà la Direcció General d'Immigració, la qual notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida i la motivació que justifica el reintegrament. Este procediment haurà de garantir la preceptiva audiència a l'interessat, abans de l'elaboració de la resolució definitiva. Està serà notificada igualment a l'interessat i tindrà naturalesa de liquidació definitiva, a este efecte del còmput del cobrament del deute en període voluntari de recaptació.